**Две награде на 16. Фестивалу кратких драмских форми деце и младих Београда, меморијал Драгослав Симић** .

Ученици седмог и осмог разреда наше школе са њиховим наставницима припремили су представу **„Бечки бал код Мине Караџић“,** којом су се представили на 16. Фестивалу кратких драмских форми деце и младих Београда, меморијал Драгослав Симић . Текст представе писала је наставница српског језика Ана Милуновић, режију је радила наставница српског језика Гордана Опалић, за избор музике побринуо се наставник музичке културе Василије Савић, сценографија је била дело наставнице ликовне културе Биљане Мицковић Миловановић. У озбиљној конкуренцији двадесет школа са територије Београда у категори узраста од 5-8. разреда наша драмска група наступила је на великој сцени Културног центра Раковица 22. 04. 2016.

Девет младих глумаца показало је велико умеће сценског израза, добру дикцију, чак и плесачко умеће. Њихов труд и таленат препознали су чланови жирија и наградила другом наградом фестивала. Наставнице Биљана Мицковић Миловановић и Желимирка Драгичевић донеле су школи и специјалну награду за костим.

Поносни смо на наше младе уметнике који су наступили у следећим улогама:

Мина Караџић...................................................**Винка Ракочевић**

Милица Стојадиновић Српкиња....................**Анастасија Ђукић**

Ана Краус.........................................................**Исидра Тошић**

Бранко Радићевић ..........................................**Алекса Матић**

Вук Стефановић Караџић..............................**Никола Мандић**

Петар Петровић Његош.................................**Урош Јарић**

Кнез Милош Обреновић...............................**Константин Коларић**

Ђура Даничић................................................**Василије Вуксановић**